b"\n_START_ARTICLE_\nAntoine Compagnon\n_START_SECTION_\nBiografia\n_START_PARAGRAPH_\nAntoine Compagnon \xc3\xa9s fill del general Jean Compagnon i de Jacqueline Terlinden. Acab\xc3\xa0 els seus estudis de secund\xc3\xa0ria al Pritaneu Nacional Militar de La Fl\xc3\xa8che, i entr\xc3\xa0 a l'\xc3\x89cole polytechnique el 1970 per convertir-se en enginyer de ponts i camins. S'orient\xc3\xa0 despr\xc3\xa9s envers la carrera liter\xc3\xa0ria en rebre una beca de la Fundaci\xc3\xb3 Thiers i agregat d'investigaci\xc3\xb3 al CNRS en ling\xc3\xbc\xc3\xadstica i literatura francesa (1975-1978)._NEWLINE_Doctor de tercer cicle de literatura francesa el 1977, Compagnon ensenya a l'\xc3\x89cole polytechnique al departament d'Humanitats i Ci\xc3\xa8ncies Socials (1978-1985), a l'Institut Franc\xc3\xa8s del Regne Unit (1980-1981) i esdev\xc3\xa9 mestre de confer\xc3\xa8ncies per a la Universitat de Rouen el 1981. Despr\xc3\xa9s de doctorar-se en lletres el 1985, Compagnon se'n va a Nova York com a professor de la Universitat de Col\xc3\xbambia. A Fran\xc3\xa7a \xc3\xa9s professor a la Universitat de Maine (1989-1990) i despr\xc3\xa9s a la Universitat de Par\xc3\xads IV Par\xc3\xads-Sorbonne (1994-2006)._NEWLINE_Des del 2006 ocupa la c\xc3\xa0tedra de Literatura francesa moderna i contempor\xc3\xa0nia: hist\xc3\xb2ria, cr\xc3\xadtica, teoria al Coll\xc3\xa8ge de France. Forma part, entre el 2006 i el 2011, de l'Alt Consell de l'Ensenyament i entre el 2006 i el 2013 de l'Alt Consell de Ci\xc3\xa8ncia i Tecnologia._NEWLINE_Durant l'estiu del 2012 transmet\xc3\xa9 una cr\xc3\xb2nica quotidiana a France Inter amb el t\xc3\xadtol Un estiu amb Montaigne acompanyat per les lectures de l'actor Daniel Mesguich. Aquesta cr\xc3\xb2nica fou publicada posteriorment en un llibre. Compagnon torn\xc3\xa0 despr\xc3\xa9s a France Inter durant les transmissions de l'estiu del 2014 per narrar una cr\xc3\xb2nica titulada Un estiu amb Baudelaire."